Document ID: 32005R1861

KOMISJONI MÄÄRUS (EÜ) nr 1861/2005,
15. november 2005,
millega muudetakse määrust (EÜ) nr 1064/2005 seoses alalise pakkumismenetlusega hõlmatud Leedu sekkumisameti valduses oleva pehme nisu eksportimiseks ette nähtud kogusega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni määrusega (EÜ) nr 1064/2005 (2) on välja kuulutatud alaline pakkumismenetlus Leedu sekkumisameti valduses oleva 150 000 tonni pehme nisu eksportimiseks.
(2)
Ebasoodsate ilmastikutingimuste tõttu 2005. aasta saagikoristuse ajal on pehme nisu eeldatav saak Leedu sisenõudluse katmiseks ebapiisav. Seetõttu teavitas Leedu komisjoni oma sekkumisameti kavast vähendada pakkumismenetluses oleva koguse eksporti eesmärgiga soodustada edasimüüki siseturul. Võttes arvesse kõnealust taotlust, saadaval olevaid koguseid ja olukorda turul, tuleks muuta komisjoni määrusega (EÜ) nr 1064/2005 välja kuulutatud pakkumismenetluses olevat maksimumkogust.
(3)
Seetõttu tuleks määrust (EÜ) nr 1064/2005 vastavalt muuta.
(4)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1064/2005 artikkel 2 asendatakse järgmise tekstiga:
“Artikkel 2
Pakkumismenetlus hõlmab kuni 120 000 tonni pehme nisu eksportimist kõikidesse kolmandatesse riikidesse, välja arvatud Albaania, Bulgaaria, Horvaatia, endine Jugoslaavia Makedoonia Vabariik, Bosnia ja Hertsegoviina, Liechtenstein, Rumeenia, Serbia ja Montenegro (3) ning Šveits.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. november 2005

Labels: 3
17
18